Diari Oficial de la Generalitat Valenciana


Sumari del DOGV 4515, del 05-06-2003 (2003/5534)

Informació pública del programa d'actuació aïllada per al desenvolupament de la parcel·la urbana situada al carrer del Mestre Valls, cantonada amb el carrer dels Sants Just i Pastor, del Pla General d'Ordenació Urbana de València.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4515

Data del DOGV
:   05-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5534


Organisme emissor
:   Minaval, SL

Tipus de document
:   Anunci

Informació pública del programa d'actuació aïllada per al desenvolupament de la parcel·la urbana situada al carrer del Mestre Valls, cantonada amb el carrer dels Sants Just i Pastor, del Pla General d'Ordenació Urbana de València. [2003/Q5534]
  
L'entitat mercantil Minaval, SL, amb domicili social al carrer de Colom, número 20, de València, i codi d'identificació fiscal R88389916, ha presentat el programa per al desenvolupament i gestió de la parcel·la urbana situada al carrer del Mestre Valls, cantonada amb el carrer dels Sants Just i Pastor, del Pla General d'Ordenació Urbana (en avant PGOU) de la població de València, juntament amb el projecte d'urbanització i el projecte de reparcel·lació, tot això a l'empara del que disposa l'article 74 en relació amb el 48 de la Llei Reguladora de l'Activitat Urbanística de la Comunitat Valenciana, Llei 6/1994, de 15 de novembre (DOGV núm. 2.394, de 24.11.1994), a l'efecte del qual i d'acord amb el que disposa la norma legal esmentada es notifiquen els següents extrems:
  
a) Que la dita documentació ha sigut protocol·litzada, mitjançant acta de data 16 d'abril del 2003, amb número de protocol 1.158, pel notari de València Miguel García-Granero Márquez, que té el despatx al carrer de Xàtiva, nombre 21, 4a, de València.
  
b) Que un exemplar del programa, projecte d'urbanització i reparcel·lació, ha sigut dipositat, amb data 9 abril de 2003, davant l'Ajuntament de València.
  
c) Que en aplicació del que disposa l'article 48.1.c en relació amb l'article 46.3, ambdós de la Llei 6/1994, de 15 de novembre, es procedix a sotmetre el programa a informació pública, pel termini de 20 dies hàbils, que hauran de comptar-se a partir del sendemà de la publicació d'este anunci en el Diari Oficial de la Generalitat Valenciana.
  
Dins del termini dels 20 dies, qualsevol persona podrà comparéixer a l'expressada notaria en dia hàbil i entre les 10.00 i 14.00 hores, per a obtindre una còpia de l'acta de protocol·lització del document esmentat o sol·licitar que se li hi exhibisca.
  
d) Així mateix, es fa constar la possibilitat de consultar a l'Ajuntament de València, Secció d'Urbanisme, la còpia del programa dipositada, així com l'expedient i les actuacions derivades, i presentar, si ho considera oportú, davant l'ajuntament, al·legacions o alternativa tècnica que pretenga competir amb l'exposada al públic, així com proposicions juridicoeconòmiques per a executar qualsevol de les alternatives.
  
Si durant l'exposició al públic del present programa, algú haguera iniciat una segona exposició pública distinta, en competència amb aquella, procedirà la pròrroga de termini regulat en l'article 46.4 de la Llei Reguladora de l'Activitat Urbanística.
  
e) En l'article 48.2, en relació amb l'article 46.4 i 5 de la Llei 6/1994, s'expressa que el termini dels cinc dies hàbils per a presentar les proposicions juridicoeconòmiques comença dia següent hàbil a la finalització del termini dels 20 dies anteriorment indicats.
  
Durant este termini podran formular-se, a l'Ajuntament de València, les proposicions juridicoeconòmiques a què es fa referència.